pythainlp/thai-wiki-dataset-v3 huggingface dataset:
นโรดม ภูริสสระ

สมเด็จพระ นโรดม ภูริสสระ (Norodom Phurissara) เป็นนักการเมืองฝ่ายซ้ายในกัมพูชา พระองค์เป็นหนึ่งในสมาชิกราชวงศ์ที่หายสาบสูญไประหว่างถูกกักกันโดยเขมรแดงหลังจากขึ้นสู่อำนาจ
== การศึกษาและบทบาททางการเมืองระยะแรก ==
สมเด็จพระ นโรดม ภูริสสระ เป็นเชื้อพระวงศ์กัมพูชาในราชกุลนโรดม เป็นพระโอรสของสมเด็จกรมพระองค์มหาเสนาบดี นโรดม ภานุวงศ์ (พระราชโอรสในสมเด็จพระนโรดมพรหมบริรักษ์) และนักองค์มจะ Sisowath Sangvary Oponasc (พระธิดาในพระองค์มจะ สีสุวัตถิ์ อิสรวงศ์ ผู้เป็นพระราชโอรสของพระบาทสมเด็จพระสีสุวัตถิ์) ประสูติเมื่อวันที่ 13 ตุลาคม พ.ศ. 2462 ณ พระบรมราชวังกรุงพนมเปญ เมื่อแรกประสูตินั้นมีพระอิสริยยศเป็น "นักองค์มจะ" (เทียบเท่าหม่อมเจ้าของราชสำนักไทย)
พระองค์สำเร็จการศึกษาทางด้านกฎหมายจากมหาวิทยาลัยภูมินทร์พนมเปญ ต่อมา ใน พ.ศ. 2497 พระองค์เป็นเลขาธิการของพรรคประชาธิปไตย และมีบทบาทในการเมืองภายในของกัมพูชา โดยภูริสสระและกลุ่มนักศึกษาหัวรุนแรงได้ขับเคลื่อนให้มีการดำเนินนโยบายของพรรคเป็นฝ่ายซ้ายมากขึ้น สถานทูตสหรัฐอเมริกาได้รายงานว่า ภูริสสระได้ให้ความเห็นว่ากองทัพสหรัฐในกัมพูชาเป็นสิ่งที่ไม่เป็นธรรมชาติ และพระองค์ยังยอมรับแนวคิดคอมมิวนิสต์
อย่างไรก็ตาม เมื่อพรรคประชาธิปไตยแพ้ในการเลือกตั้งให้กับพรรคสังคมของสมเด็จพระ นโรดม สีหนุใน พ.ศ. 2498 พรรคจึงสลายตัวไปในที่สุด ซึ่งส่วนหนึ่งมาจากแรงกดดันของตำรวจลับของสมเด็จพระนโรดม สีหนุ ในที่สุด ภูริสสระเข้าร่วมกับพรรคสังคมและเป็นรัฐมนตรีว่าการกระทรวงการต่างประเทศในราว พ.ศ. 2512 ซึ่งเป็นช่วงที่สีหนุมีความสัมพันธ์ที่แน่นแฟ้นกับจีนและกลุ่มประเทศคอมมิวนิสต์
== รัฐบาลพลัดถิ่น ==
หลังจากที่รัฐบาลของสมเด็จพระนโรดม สีหนุถูกโค่นล้มโดยรัฐประหาร พ.ศ. 2513 นำโดยนายพลลน นล ภูริสสระเข้าร่วมกับรัฐบาลพลัดถิ่นของสมเด็จพระนโรดม สีหนุ โดยเป็นการร่วมมือกับเขมรแดง และได้เป็นรัฐมนตรีว่าการกระทรวงยุติธรรมของรัฐบาลพลัดถิ่นนี้ตั้งแต่ พ.ศ. 2516 แต่พรรคคอมมิวนิสต์ไม่ได้ยอมให้พระองค์มีอำนาจที่แท้จริง
ในต้นปี พ.ศ. 2519 หลังจากเขมรแดงได้ชัยชนะในสงครามกลางเมือง สมเด็จพระนโรดม สีหนุกลับมาเป็นประมุขของรัฐในช่วงระยะเวลาสั้น ๆ แล้วทรงปฏิเสธภายหลัง เอียง ซารี และภูริสสระเป็นผู้มาทาบทามให้สมเด็จพระนโรดม สีหนุกลับมาเป็นประมุขอีก แต่สมเด็จพระนโรดม สีหนุปฏิเสธ เขมรแดงจึงให้เขียว สัมพันกับ พล พตขึ้นเป็นประมุขรัฐและรัฐมนตรี
ภูริสสระยังมีบทบาทในรัฐบาลต่อมาอีกหลายเดือน แต่ในที่สุดก็ถูกถอดออก เช่นเดียวกับผู้นิยมสมเด็จพระนโรดม สีหนุคนอื่น ๆ ในที่สุด พระองค์ถูกส่งไปเข้าค่ายสัมมนาใกล้กรุงพนมเปญ แล้วหายตัวไปในที่สุด สันนิษฐานว่าถูกประหารชีวิต สมเด็จพระนโรดม สีหนุเคยออกมาแสดงความกังวลว่าภูริสสระอาจจะถูกฆ่าเช่นเดียวกับสมาชิกราชวงศ์คนอื่น ๆ ที่กลายเป็นเป้าหมายเพราะพระองค์ปฏิเสธตำแหน่งประมุขรัฐ คาดว่าสมเด็จพระนโรดม ภูริสสระเสียชีวิตระหว่าง พ.ศ. 2519 - 2520
== อ้างอิง ==
นักการเมืองกัมพูชา
บุคคลที่ถูกเขมรแดงสังหาร
เจ้าชายกัมพูชา
ภูริสสระ
ศิษย์เก่าจากสากลวิทยาลัยภูมินท์พนมเปญ
การวิเคราะห์แบบถัวเฉลี่ย

ในวิทยาการคอมพิวเตอร์ การวิเคราะห์แบบถัวเฉลี่ยเป็นการวิเคราะห์ขั้นตอนวิธีที่พิจารณาการดำเนินการทั้งหมดของขั้นตอนวิธี แล้วเฉลี่ยเวลามาที่การดำเนินการในแต่ละครั้ง การที่ต้องวิเคราะห์เช่นนี้เนื่องจากอาจจะมีการดำเนินการบางรูปแบบที่เพียงบางครั้งใช้เวลามาก ในขณะที่การดำเนินการส่วนใหญ่กลับใช้เวลาน้อยมาก ดังนั้นหากจะวิเคราะห์การดำเนินการนี้ตามปกติซึ่งก็คือวิเคราะห์ในกรณีเลวร้ายสุดทุกครั้ง อาจทำให้เวลารวมของขั้นตอนวิธีใช้เวลามาก ในขณะที่ความเป็นจริงอาจไม่เป็นเช่นนั้น เพราะฉะนั้น การวิเคราะห์แบบถัวเฉลี่ยจึงสะท้อนถึงเวลาในขั้นตอนวิธีที่แท้จริง
== ประวัติ ==
== วิธีการ ==
== การใช้โดยทั่วไป ==
== อ้างอิง ==
การวิเคราะห์ขั้นตอนวิธี
ภาษาเบาม์

ภาษาเบาม์ (Bawm language) หรือภาษาบอง ภาษาบอม มีผู้พูดทั้งหมด 21,520 คน พบในอินเดีย 4,440 คน (พ.ศ. 2547) ในรัฐไมโซรัม ตรีปุระ อัสสัม พบในบังกลาเทศ 13,500 คน (พ.ศ. 2534) ในบริเวณทิวเขาจิตตะกอง พบในพม่า 3,580 คน (พ.ศ. 2543) ในบริเวณทิวเขาชีนตอนใต้ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน ผู้พูดภาษานี้ในอินเดียจะพูดภาษาไมโซได้ด้วย  เขียนด้วยอักษรละติน มีการแปลไบเบิลเป็นภาษานี้ใน พ.ศ. 2532 เรียงประโยคแบบประธาน-กรรม-กริยา
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
เบาม์
เบาม์
เบาม์
ภาษามึน

ภาษามึน (Mün language) หรือ ภาษามินดัต มีผู้พูดในพม่าทั้งสิ้น 30,000 คน (พ.ศ. 2534) ทางตะวันตกของทิวเขาชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา
== อ้างอิง ==
Kee, Shein Mang. 2006. A syntactic and pragmatic description of verb stem alternation in K’cho, a Chin language . Master’s thesis, Payap University.
มึน
กรุงเก่า

กรุงเก่า อาจหมายถึง
อาณาจักรอยุธยา - อาณาจักรแห่งหนึ่งในอดีต ตั้งอยู่บนบางส่วนของประเทศไทยปัจจุบัน
จังหวัดพระนครศรีอยุธยา - จังหวัดซึ่งเคยเป็นที่ตั้งอาณาจักรอยุธยา จึงมีชื่อในภาษาปากว่า กรุงเก่า และเคยมีสถานะเป็นเมืองเอกของมณฑลเทศาภิบาลที่ชื่อว่า มณฑลกรุงเก่า
อำเภอพระนครศรีอยุธยา - เมืองเอกของจังหวัดพระนครศรีอยุธยา เคยมีชื่อว่า อำเภอกรุงเก่า
บันทึกเกี่ยวกับอาณาจักรอยุธยา เช่น
* คำให้การชาวกรุงเก่า
* พระราชพงศาวดารกรุงเก่า ฉบับหลวงประเสริฐอักษรนิติ์
อุทยานประวัติศาสตร์พระนครศรีอยุธยา - ภาษาปากว่า อุทยานกรุงเก่า
บุคคลจากจังหวัดพระนครศรีอยุธยา - ภาษาปากว่า ชาวกรุงเก่า
== ดูเพิ่ม ==
อยุธยา
เดอะ ฮอบบิท: การผจญภัยสุดคาดคิด

เดอะ ฮอบบิท: การผจญภัยสุดคาดคิด (The Hobbit: An Unexpected Journey) เป็นภาพยนตร์แนวมหากาพย์ผจญภัยแฟนตาซีระดับสูง ฉายเมื่อปี ค.ศ. 2012 กำกับโดย ปีเตอร์ แจ็กสัน เป็นภาพยนตร์ภาคแรกในภาพยนตร์ไตรภาคที่ดัดแปลงจากนวนิยายชื่อเดียวกัน ของ เจ. อาร์. อาร์. โทลคีน เมื่อปี ค.ศ. 1937 โดยภาคถัดมาคือ ดินแดนเปลี่ยวร้างของสม็อค (2013) และ สงคราม 5 ทัพ (2014) ทั้งสามภาคดำเนินเรื่องก่อนหน้าเหตุการณ์ใน เดอะลอร์ดออฟเดอะริงส์ ไตรภาคของแจ็กสัน ภาพยนตร์เขียนบทโดย แจ็กสัน ร่วมกับ ฟราน วอล์ชและฟิลิปปา โบเยนส์ ซึ่งเป็นผู้ร่วมงานกับแจ็กสันมาอย่างยาวนาน และ กิเยร์โม เดล โตโร ซึ่งแต่เดิมได้รับเลือกให้กำกับภาพยนตร์เรื่องนี้ก่อนออกจากโครงการในปี ค.ศ. 2010
ภาพยนตร์ดำเนินเรื่องอยู่ใน มัชฌิมโลก ช่วงหกสิบปีก่อนเหตุการณ์ใน เดอะลอร์ดออฟเดอะริงส์ และบางส่วนของภาพยนตร์ดัดแปลงมาจากภาคผนวกใน กษัตริย์คืนบัลลังก์ ของโทลคีน การผจญภัยสุดคาดคิด เล่าเรื่องราวของ บิลโบ แบ๊กกิ้นส์ (มาร์ติน ฟรีแมน) ที่ได้รับการชักชวนจากพ่อมด แกนดัล์ฟ (เอียน แมคเคลเลน) ให้ร่วมเดินทางไปกับคณะคนแคระสิบสามคน นำโดย ธอริน โอเคนชิลด์ (ริชาร์ด อาร์มิเทจ) เพื่อทวงคืนภูเขาโลนลี่จากมังกรสม็อก ภาพยนตร์ประกอบด้วยนักแสดงนำจำนวนมาก ได้แก่ เคน สตอตต์, เคต แบลนเชตต์, เอียน โฮล์ม, คริสโตเฟอร์ ลี, ฮิวโก วีฟวิง, เจมส์ เนสบิตต์, เอไลจาห์ วูดและแอนดี เซอร์กิส ร่วมกับ ซิลเวสเตอร์ แมคคอย, แบร์รี ฮัมเฟรสและมานู เบนเนตต์
การผจญภัยสุดคาดคิด ฉายรอบปฐมทัศน์เมื่อวันที่ 28 พฤศจิกายน ค.ศ. 2012 ที่นิวซีแลนด์ และฉายทั่วโลกเมื่อวันที่ 12 ธันวาคม ค.ศ. 2012 หลัง มหาสงครามชิงพิภพ ฉายประมาณเก้าปี ภาพยนตร์ทำเงินมากกว่า 1.017 พันล้านดอลลาร์สหรัฐ โดยทำเงินแซงทั้ง อภินิหารแหวนครองพิภพ และ ศึกหอคอยคู่กู้พิภพ และกลายเป็นภาพยนตร์ที่ทำเงินสูงสุดอันดับที่สี่ในปี ค.ศ. 2012 ภาพยนตร์ได้รับการตอบรับที่หลากหลายจากนักวิจารณ์ ภาพยนตร์ได้รับการเสนอชื่อเข้าชิงในรางวัลออสการ์สามสาขา ได้แก่ สาขาเทคนิคพิเศษยอดเยี่ยม, ออกแบบงานสร้างยอดเยี่ยมและแต่งหน้าและทำผมยอดเยี่ยม และได้รับการเสนอชื่อเข้าชิงในรางวัลแบฟตาสามสาขา
==โครงเรื่อง==
== นักแสดง ==
==อ้างอิง==
==แหล่งข้อมูลอื่น==
ภาพยนตร์1
ฮ
ฮ
ฮ
ฮ
ฮ
ฮ
ฮ
ภาพยนตร์เกี่ยวกับมังกร
ฮ
ฮ
อลิซ อินเกลย์

อลิซ อินเกลย์ (Alice Ingley; 13 มกราคม ค.ศ. 1993 – ) เป็นนักยิงธนูชาวออสเตรเลียจากรัฐเวสเทิร์นออสเตรเลีย เธอเข้าแข่งขันให้แก่สโมสรยิงธนูโยไคน์ และเธอได้ทำการเปิดตัวในระดับชาติใน ค.ศ. 2007 ในรายการออสเตรเลียนจูเนียร์เนชันแนลแชมเปียนชิพ เธอเข้าแข่งขันในระดับนานาชาติใน ค.ศ. 2009 ที่รายการเวิลด์คัพครั้งที่ 2 ณ ประเทศตุรกี
== ชีวิตส่วนตัว ==
อินเกลย์มาจากรัฐเวสเทิร์นออสเตรเลีย และได้อาศัยอยู่ในออสเตรเลียนแคพิทอลเทร์ริทอรี บรรพบุรุษชาวอังกฤษของเธออาศัยอยู่ในพื้นที่เดียวกันกับโรบินฮูดในประวัติศาสตร์ เธอเป็นคนถนัดขวา นอกเหนือจากการยิงธนู เธอได้เล่นเน็ตบอล, คาราเต้, ว่ายน้ำ, ยิมนาสติก, เทนนิส, กรีฑา และฟุตบอล
อินเกลย์เข้าศึกษาที่วิทยาลัยเลคกินนินเดอร์รา และมหาวิทยาลัยอีดิธ โคแวน ที่ซึ่งเธอกำลังศึกษาระดับปริญญาอักษรศาสตรบัณฑิต
== การยิงธนู ==
อินเกลย์เริ่มต้นการยิงธนูเมื่อเธออายุได้ 12 ปี โดยพี่ชายและพ่อของเธอได้มีส่วนเกี่ยวข้องกับกีฬาดังกล่าวในขณะนั้น เมื่อเธอมีอายุได้ 15 ปี เธอก็ได้รับทุนการศึกษาที่สถาบันกีฬาออสเตรเลีย ซึ่งเธอได้ตั้งหลักปักฐานเป็นระยะเวลาสองปีครึ่ง เธอเข้าแข่งขันในการแข่งขันสโมสรให้แก่สโมสรยิงธนูโยไคน์ เธอได้ร่วมฝึกกับน้องชายของเธอที่มีชื่อว่าคอลลัม อินเกลย์ โดยเธอได้รับการฝึกสอนจากไซมอน แฟร์เวเธอร์ ผู้ทำการฝึกสอนเธอตั้งแต่ ค.ศ. 2009
ออสเตรเลียนจูเนียร์เนชันแนลแชมเปียนชิพ 2007 เป็นรายการระดับชาติรายการแรกที่เธอเข้าแข่งขัน ช่วง ค.ศ. 2009 เป็นปีที่เธอมีผลงานเป็นจำนวนมาก โดยอินเกลย์ได้ประสบความสำเร็จทางกีฬาหลายรายการ เธอเข้าแข่งขันรายการนานาชาติครั้งแรกในเวิลด์คัพ 2009 ที่ประเทศตุรกี ในปีเดียวกันนี้ เธอได้เข้าแข่งขันออสเตรเลียนยูธโอลิมปิกสามรายการ และเธอได้อันดับสองจากการแข่งขันรายการออสเตรเลียนเนชันแนลซีเนียร์แชมเปียนชิพ 2009
ค.ศ. 2010 เป็นอีกปีที่เธอมีผลงานเป็นจำนวนมาก ซึ่งรวมถึงการเป็นที่หนึ่งของรายการออสเตรเลียนจูเนียร์เนชันแนลแชมปียนชิพ 2010 ที่ซึ่งเธอเป็นผู้นำของสนามด้วยคะแนน 155 คะแนน เธอได้เข้าแข่งขันในโอลิมปิกเยาวชนที่ประเทศสิงคโปร์ โดยเป็นนักยิงธนูหญิงเพียงคนเดียวของออสเตรเลียที่เข้าแข่งขัน เธอเป็นฝ่ายแพ้ในรอบควอเตอร์ไฟนอลของประเภทบุคคลหญิง และอยู่ในลำดับที่ 9 ของอันดับรวม ส่วนในประเภททีมผสม เธอกับเพื่อนร่วมทีมชื่อเบน น็อตต์ ได้อยู่ในลำดับที่ห้า หลังจากนั้น เธอได้เข้าร่วมทีมยิงธนูออสเตรเลียเข้าแข่งขันรายการกีฬาเครือจักรภพ 2010
อินเกลย์เข้าแข่งขันหลายรายการใน ค.ศ. 2011 รวมถึงกีฬามหาวิทยาลัยโลกที่ประเทศจีนเป็นเจ้าภาพ และยิงธนูชิงแชมป์โลกเยาวชนที่ประเทศโปแลนด์ ในเดือนกันยายน ค.ศ. 2011 เธอได้รับการขนานนามให้เป็นนักยิงธนูเงาประจำทีมโอลิมปิก และได้เข้าร่วมค่ายฝึกทีมชาติในแคนเบอร์ราในเดือนกันยายน ค.ศ. 2011 หลังจากนั้นเธอได้เดินทางสู่กรุงลอนดอนในเดือนตุลาคม ค.ศ. 2011 เพื่อร่วมรายการทดสอบในโอลิมปิก ณ ลอร์ดคริกเกตกราวน์ และเธอยังได้ขึ้นแท่นในการแข่งขันกีฬาโอลิมปิกรอบคัดเลือกโซนโอเชียเนียในมกราคม ค.ศ. 2012 จากนั้น เธอได้เข้าร่วมค่ายฝึกทีมชาติในแคนเบอร์ราใน ค.ศ. 2012 ในรายการชิงแชมป์แห่งชาติ 2012 ของประเภททีมคันธนูโค้งกลับ เธอได้เป็นส่วนหนึ่งของทีมยิงธนูออสเตรเลียตะวันตก ในส่วนเป้าหมายของทีม เธอมีคะแนนที่ 2,548 คะแนน ในรายการยิงธนูเป้าหมายชิงแชมป์แห่งชาติ 2012 เธอได้อันดับสองในฐานะสมาชิกของเอดับบลิวเอ ในเดือนมีนาคม ในการสรรหานักยิงธนูร่วมแข่งโอลิมปิก 2012 เธอได้เป็นที่สองด้วยคะแนน 2,548 คะแนน
== อ้างอิง ==
นักยิงธนูหญิงชาวออสเตรเลีย
นักยิงธนูสถาบันกีฬาออสเตรเลีย
นักกีฬาโอลิมปิกทีมชาติออสเตรเลีย
ผู้เข้าแข่งขันโอลิมปิกเยาวชนฤดูร้อน 2010
วิ่งปล้นฟัด

วิ่งปล้นฟัด (十二生肖; Chinese Zodiac; ชื่อย่อ CZ12) หรือที่รู้จักกันในชื่อ ใหญ่สั่งมาเกิด 3 (Armour of God III: Chinese Zodiac) เป็นภาพยนตร์แอ็คชั่นฮ่องกงที่ เขียนบท กำกับ และนำแสดงโดยเฉินหลง ภาพยนตร์ชุดนี้เป็นภาคต่อของภาพยนตร์ ค.ศ. 1991 ที่มีชื่อว่าใหญ่สั่งมาเกิด 2 ตอน อินทรีทะเลทราย
== เนื้อเรื่องย่อ ==
เจซีได้กลับมาปฏิบัติหน้าที่ของเขาอีกครั้งในฐานะนักล่าสมบัติ ผู้แสวงหาสิบสองหัวสำริดแห่งสัตว์ปีนักษัตรที่ถูกปล้นจากพระราชวังฤดูร้อนหยวนหมิงหยวนในช่วงสงครามฝิ่นครั้งที่สอง ในปี ค.ศ. 1860
== นักแสดงนำ ==
เฉินหลง รับบทเป็น เจซี/ มาร์ติน
จาง หลันซิน รับบทเป็น บอนนี่
ไรโอ ฟาน รับบทเป็น เดวิด
เหยา ชิงถง รับบทเป็น โคโค่
คารี วูดเวิร์ธ รับบทเป็น โจนาธาน
ควอน ซังวู รับบทเป็น ไซม่อน
ลอรา ไวช์เบคเกอร์ รับบทเป็น แคทเธอรีน
หลอ ฮุยกวง รับบทเป็น หัวหน้าโจรสลัด
โอลิเวอร์ แพลท รับบทเป็น ลอเรนซ์ มอแกน
นักแสดงรับเชิญ
ซูฉี รับบทเป็น ภรรยาของไซม่อน
แดเนียล วู รับบทเป็น นายแพทย์
== การสร้าง ==
วิ่งปล้นฟัด ได้แรงบันดาลใจมาจากเรื่องภาพยนตร์การตูนชุด ดราก้อนบอลของ อากิระ โทริยาม่า และ โทริยาม่า ก็ได้กล่าวว่าเฉินหลงมีอิทธิพลต่อผลงานของเขาเช่นกัน ภาพยนตร์เรื่องนี้เป็นหนึ่งในภาพยนตร์ที่ใช้งบประมาณในการถ่ายทำมากที่สุด โดยในฉากต่อสู้สุดท้ายของภาพยนตร์ เฉินหลงได้ใช้งบประมาณสำหรับการถ่ายทำในฉากนี้สูงถึง 70 ล้านหยวน นอกจากนี้ เฉินหลงยังได้รับการบันทึกลงในบันทึกสถิติโลกกินเนสส์ว่าเป็นบุคคลที่มีชื่อมากที่สุดในเครดิตหนังตอนจบ โดยในหนังเรื่องนี้เฉินหลงรับหน้าที่ทั้งหมด 15 อย่าง เช่น ผู้อำนวยการสร้าง, ผู้กำกับ, ผู้เขียนบท, นักแสดงนำ, บันทึกภาพ, บันทึกเสียง, ซาวด์เอฟเฟกต์, กำกับศิลป์, สตันท์แมน รวมถึงจัดอาหารให้กับกองถ่าย หรือแม้แต่ทำความสะอาด ทำลายสถิติที่เคยมีคนทำไว้ 11 ชื่อคือ โรเบิร์ต รอดริเกซ และภาพยนตร์ทำรายได้กว่า 135,130,000 ดอลลาร์สหรัฐในบ็อกซ์ออฟฟิศจีน
จากวันที่ 18 เมษายน ถึงวันที่ 2 พฤษภาคม ค.ศ. 2012 เฉินหลงได้เข้าหลายฉากในภาพยนตร์ที่อุโมงค์ลมแนวตั้งของแอโรเดียม ลัตเวีย ซึ่งอยู่ในเยลกาวา ประเทศลัตเวีย และได้ถ่ายทำฉากเสี่ยงตาย 4 นาที บนภูเขาไฟยาเซอร์ ที่เกาะแทนนา ในประเทศวานูวาตู รวมทั้งได้มีการถ่ายทำในประเทศฝรั่งเศส, จีน และไต้หวัน เฉินหลงได้ทำการแสดงในฉากต่อสู้ด้วยตนเองเป็นส่วนใหญ่ และใช้การสมทบเพียงเล็กน้อยจากทีมสตันท์ของตัวเอง
ฉากต่อสู้สำคัญในภาพยนตร์แอ็คชั่นชุดนี้ใช้งบในการสร้างที่ 70 ล้านเหรินหมินปี้ (หรือกว่า 10 ล้านดอลลาร์สหรัฐ)
ในงานเปิดตัวภาพยนตร์ที่ปักกิ่ง เฉินหลงได้กล่าวว่า ด้วยอายุที่มากขึ้นนี่อาจเป็นภาพยนตร์แอ๊คชั่นเรื่องสุดท้ายแล้วในชีวิตของตน พร้อมกับได้เปิดตัว 2 นักแสดงสาวที่รับบทสำคัญในเรื่องนี้ คือ จาง หลันซิน และเหยา ซิงถง ที่อาจเรียกได้ว่าเป็น "หลง เกิร์ลส์" เหมือนกับ "บอนด์ เกิร์ลส์" ในภาพยนตร์ชุด เจมส์ บอนด์
== การถ่ายทำ ==
ภาพยนตร์ถ่ายทำในหลายประเทศ เช่น ฝรั่งเศส, จีนแผ่นดินใหญ่, ไต้หวัน, วานูวาตู รวมทั้งสิ้น 7 ประเทศ ใน 4 ทวีป
ไฟล์:Jackie Chan 2012 Jelgava.jpg
ไฟล์:Jackie Chan 2012 Chinese zodiac.jpg|การถ่ายทำเฉินหลงที่เยลกาวา ประเทศลัตเวีย
ไฟล์:Jackie Chan 2012 Jelgava Chinese zodiac.jpg
== การเปิดตัว ==
ภาพยนตร์ชุดนี้มีกำหนดฉายรอบปฐมทัศน์ ณ วันที่ 12 ธันวาคม ค.ศ. 2012, ครั้งที่ 13 ในฮ่องกง และครั้งที่ 14 ในมาเก๊า
== อ้างอิง ==
== แหล่งข้อมูลอื่น ==
Official website
เฉินหลง
ภาพยนตร์ฮ่องกง
ภาพยนตร์ที่กำกับโดย เฉินหลง
ภาพยนตร์ภาคต่อ
ภาพยนตร์ที่ออกฉายในปี พ.ศ. 2555
ภาพยนตร์ที่ถ่ายทำในปารีส‎
ภาพยนตร์ที่ถ่ายทำในประเทศจีน
เดอะแฟนธ่อมออฟดิโอเปร่า (ละครเพลง)

เดอะแฟนธ่อมออฟดิโอเปร่าเป็นละครเพลง ประพันธ์โดย แอนดรูว์ ลอยด์ เวบเบอร์ ดัดแปลงจากนิยายฝรั่งเศสเรื่อง Le Fantôme de l'Opéra โดย Gaston Leroux เป็นเรื่องเกี่ยวกับนักร้องสาวสวย Christine Daaé ที่ถูก "ปิศาจ" อัจฉริยะทางดนตรีผู้ลึกลับมาหลงไหล อาจถือได้ว่าเป็นละครเพลงที่ประสบความสำเร็จสูงสุดตลอดกาล และจัดแสดงยาวนานที่สุดในประวัติศาสตร์ละครบรอดเวย์ด้วย
==อ้างอิง==
ละครบรอดเวย์
ละครเพลงในปี พ.ศ. 2529
ผลงานของ แอนดรูว์ ลอยด์ เวบเบอร์
ลำจวน สวนแตง

ลำจวน สวนแตง มีชื่อจริงว่า ลำจวน เกษมสุข ศิลปินพื้นบ้าน เพลงอีแซว หัวหน้าคณะเพลงอีแซว คณะแม่ลำจวน สวนแตง
== ประวัติ ==
ลำจวนเกิดเมื่อปี พ.ศ. 2478 ที่ตำบลศาลาขาว อำเภอเมืองสุพรรณบุรี จังหวัดสุพรรณบุรี  เริ่มหัดเพลงอีแซวครั้งแรกตอนอายุ 12 ปี ตัวของลำจวนเองไม่เคยสนใจเพลงอีแซวมาก่อนเลย  เห็นเขาเล่นเพลงยังไม่อยากดู เพราะว่าเขาร้องกันหยาบคาย ไม่น่าฟัง จนกระทั่งวันหนึ่งได้มีโอกาสตามพี่สาวไปเที่ยวงานปิดทองหลวงพ่อโตที่วัดป่าเลไลยก์  ได้เห็นเขาเล่นเพลง ดูแล้วสนุกสนาน  จึงได้ติดตามพี่มาลัยไปงานเพลง มีอยู่วันหนึ่งพี่สาวป่วยรักษาไม่หาย ลุงเป็นคนมาบอกกับพ่อว่า จะต้องทรงเจ้า ถ้ารับเป็นคนทรงจึงจะหาย  แต่ว่าพ่อเป็นคนไม่ชอบเพลง พอพี่สาวรับเป็นคนทรงเจ้า อาการป่วยก็หาย พอมีคนมาหาเพลงพี่สาวยังไปไม่ค่อยจะไหว  ลำจวนจึงจำเป็นต้องหิ้วกระเป๋าไปให้พี่สาว  ตอนนั้นอายุ  12 ปี สมัยก่อนไปเล่นเพลงต้องเดินไป  ไปกับพี่สาวบ่อย ๆ เข้าเขาให้ร้องก็ไม่กล้าร้อง อายคนดู เริ่มต้นที่การตีฉิ่ง ได้ค่าตัวงานละ 1 บาท อยู่มาวันหนึ่งเห็นคนที่เขาเล่นเพลงเป็นได้ค่าตัวงานละ 30 บาท แต่ตัวเองตีฉิ่งได้ 10 บาท ก็เลยคิดอยากร้องเพลง ก็ไปขอเพลงออกตัวจากรุ่นพี เดินทางไปก็ต่อเพลงกันไป เมื่อไปเล่นงานบ่อย ๆ ก็จำเนื้อเพลงได้ ระยะหลัง ๆ มีความสนใจเพลงอีแซวมากขึ้น ใช้เวลาไม่นานก็จำเพลงได้มาก  มีเพลงหักกัน (เพลงที่ว่ากันเจ็บ ๆ) แก้กันไม่ตก ผู้ชายว่ามาแล้วผู้หญิงแก้เพลงไม่ได้
ลำจวน ใช้ชื่อในการแสดงเพลงอีแซวว่า "ลำจวน สวนแตง" เป็นแม่เพลงที่รู้เพลงมาก ฝึกหัดเพลงมาตั้งแต่เด็กๆ และมีไหวพริบในการร้องมาก
== อ้างอิง ==
ประวัติและผลงานของนักเพลงพื้นบ้าน (ตอนที่ 4) นักเพลงปัจจุบัน
ครูเพลงพื้นบ้าน
ศิลปินพื้นบ้าน
ศรีนวล ขำอาจ

ศรีนวล ขำอาจ (เกิด 20 มิถุนายน 2490) หรือ คุณแม่ศรีนวล ขำอาจ ศิลปินแห่งชาติสาขาศิลปะการแสดง (ศิลปะพื้นบ้าน-ลำตัด) ประจำปีพุทธศักราช 2562 ศิลปินพื้นบ้านชาวไทย และเป็นภรรยาของ หวังดี นิมา (หวังเต๊ะ)
==ประวัติ==
เกิดที่ ตำบลศาลาธรรมสพน์ จังหวัดธนบุรี (ปัจจุบันเป็นเขตทวีวัฒนา กรุงเทพมหานคร) จบการศึกษาชั้นประถมศึกษาปีที่ 4 จากโรงเรียนวัดกลาง คุณแม่และคุณพ่อมีอาชีพชาวนา ทำนา ทำไร่ และเป็นลูกพี่ลูกน้องกับประยูร ยมเยี่ยม จึงได้มีโอกาสได้เรียนรู้เกี่ยวกับลำตัดโดยพ่อของท่านได้ฝากไว้กับหวังเต๊ะจึงรับเป็นสมาชิกในคณะเพราะเป็นคนที่ยิ้มเก่ง ต่อมาได้ขออนุญาต คุณพ่อและคุณแม่ไปบ้านของหวังเต๊ะพร้อมกับอุ่นเรือน นิมา (น้องสาวประยูร ยมเยี่ยม) ได้ฝึกลำตัดมาเรื่อยๆตั้งแต่มีอายุ 15 ปี จนถึงปัจจุบันยังเคยเป็นนางเอกคณะหวังเต๊ะอีกด้วยและยังมีความสามารถด้าน เพลงเรือ เพลงฉ่อย เพลงเกี่ยวข้าว เพลงอีแซว เพลงพวงมาลัย และเพลงขอทานอีกด้วย ต่อมาได้สมรสกับหวังดี นิมา (หวังเต๊ะ) มีธิดา 1 คนคือนิรามัย นิมา (ชื่อเล่น : ปุ๊ก) โดยเมื่อปีพุทธศักราช 2542 ได้รับรางวัลศิลปินดีเด่นของจังหวัดปทุมธานี
และในปีพุทธศักราช 2562 ได้รับยกย่องเชิดชูเกียรติขึ้นเป็นศิลปินแห่งชาติ สาขาศิลปะการแสดง (ลำตัด)
== ผลงาน ==
=== ละครโทรทัศน์ ===
=== ละครพื้นบ้าน ===
== เครื่องราชอิสริยาภรณ์ ==
== อ้างอิง ==
ครูเพลงพื้นบ้าน
ศิลปินพื้นบ้าน
บุคคลจากเขตทวีวัฒนา
ไรต์เฮียร์เวตติง

ไรท์เฮียร์เวตติง เป็นเพลงซิงเกิลที่ 2 ของนักร้องริชาร์ด มาร์กซ จากอัลบั้ม Repeat Offender เพลงนี้เป็นเพลงฮิตติดอันดับที่ 1 ของบิลบอร์ดฮอต 100 และติดอันดับที่ 2 ในสหราชอาณาจักร
==รายการเพลง==
7" single
"Right Here Waiting" — 4:23
"Wait for the Sunrise" — 4:13
3" single
"Right Here Waiting" — 4:23
"Wait for the Sunrise" — 4:13
"Hold on to the Nights" (live at the Palace Theatre, Los Angeles, CA) — 4:48
CD single
"Right Here Waiting"
"Hold on to the Nights" (live)
"That Was Lulu" (live)
"Wild Life"
Cassette
"Right Here Waiting" — 4:23
"Wait for the Sunrise" — 4:13
"Right Here Waiting" — 4:23
"Wait for the Sunrise" — 4:13
==ชาร์ตและยอดขาย==
===ยอดสูงสุด===
{|class="wikitable sortable"
!ชาร์ด (1989)
!ยอดสูงสุด
|-
|Australian ARIA Singles Chart
|align="center"|1
|-
|Austrian Singles Chart
|align="center"|19
|-
|Canadian Singles Chart
|align="center"|1
|-
|Dutch Mega Top 100
|align="center"|4
|-
|German Singles Chart
|align="center"|12
|-
|Irish Singles Chart
|align="center"|1
|-
|New Zealand RIANZ Singles Chart
|align="center"|1
|-
|Norwegian Singles Chart
|align="center"|4
|-
|Swedish Singles Chart
|align="center"|7
|-
|Swiss Singles Chart
|align="center"|6
|-
|UK Singles Chart
|align="center"|2
|-
|U.S. Billboard Hot 100
|align="center"|1
|-
|U.S. Billboard Hot Adult Contemporary Tracks
|align="center"|1
|-
!ชาร์ด (1990)
!ยอดสูงสุด
|-
|French SNEP Singles Chart
|align="center"|19
|-
|}
===ชาร์ดสิ้นปี===
===การรับรอง===
==อ้างอิง==
ซิงเกิลในปี พ.ศ. 2532
ซิงเกิลในปี พ.ศ. 2533
ซิงเกิลในปี พ.ศ. 2542
เพลงของริชาร์ด มาร์กซ
ซิงเกิลอันดับ 1 ในบิลบอร์ดฮอต 100
ซิงเกิลอันดับ 1 ในประเทศออสเตรเลีย
ซิงเกิลอันดับ 1 ในประเทศนิวซีแลนด์
นิวดิไวด์

"นิวดิไวด์"  เป็นเพลงของวงดนตรีร็อกชาวอเมริกัน ลิงคินพาร์ก ซิงเกิลนี้เป็นเพลงประกอบภาพยนตร์ของ ไมเคิล เบย์ (Michael Bay) ในเรื่องทรานส์ฟอร์มเมอร์ส อภิมหาสงครามแค้น ออกจำหน่ายในวันที่ 18 พฤษภาคม พ.ศ. 2552 เป็นหนึ่งในไม่กี่เพลงที่ได้อันดับเพลงร็อกสูงสุดในสหรัฐอเมริกา โดยได้รับการชื่นชมจากนักวิจารณ์มืออาชีพและยังเป็นเพลงหนึ่งของลิงคินพาร์คที่ได้รับความนิยม
== ประวัติ ==
จากเพลง "วอตไอฟ์ดัน" ของลิงคินพาร์กที่เคยรวมอยู่ในอัลบั้มรวมเพลงประกอบภาพยนตร์ทรานส์ฟอร์มเมอร์สเมื่อสองปีที่แล้ว หลังจากนั้น ไมค์ ชิโนดะ ได้พูดถึงเพลง "นิวดิไวด์" เป็นครั้งแรกในวันที่ 28 มีนาคม พ.ศ. 2552 โดยกล่าวว่า "เรากำลังเริ่มทำผลงานเพลงขึ้นมาใหม่ในสองสัปดาห์ที่ผ่านมา ด้วยเสียงสังเคราะห์ที่หนักหน่วง"
==รายชื่อเพลง==
== อันดับในชาร์ต ==
=== ชาร์ต ===
=== ชาร์ตสิ้นปี ===
{|class="wikitable sortable"
|-
!ชาร์ต (2009)
!อันดับ
|-
|Australian Singles Chart
| style="text-align:center;"|29
|-
|German Singles Chart
| style="text-align:center;"|32
|-
|New Zealand Singles Chart
| style="text-align:center;"|23
|-
|Swiss Singles Chart
| style="text-align:center;"|33
|-
|UK Singles Chart
| style="text-align:center;"|145
|-
|US Billboard Year-End
| style="text-align:center;"|61
|}
=== การรับรอง ===
== อ้างอิง ==
== แหล่งข้อมูลอื่น ==
Lyrics  at LinkinPark.com
Music video  at LinkinPark.com
Linkin Park Underground interview transcript with Brad on lptimes.com
เพลงในปี พ.ศ. 2552
ซิงเกิลในปี พ.ศ. 2552
เพลงของลิงคินพาร์ก
ไซมอน แฟร์เวเธอร์

ไซมอน แฟร์เวเธอร์, โอเอเอ็ม (Simon Fairweather; 9 ตุลาคม ค.ศ. 1969 — ) เป็นนักยิงธนูที่เกิดในแอดิเลด รัฐเซาท์ออสเตรเลีย เขามีส่วนสูงที่ 175 ซม. และน้ำหนัก 71 กก. แฟร์เวเธอร์ได้รับรางวัลเหรียญทองจากการแข่งขันชิงแชมป์โลกที่ประเทศโปแลนด์ใน ค.ศ. 1991  นอกจากนี้ เขายังได้รับการประกาศให้เป็นยังออสเตรเลียนออฟเดอะเยียร์ใน ค.ศ. 1991 
== ประวัติ ==
หลังจากการแข่งขันโอลิมปิกในช่วงต้น ที่ซึ่งเขาได้รับพิจารณาโดยทั่วไปว่าอาจห่างเหินไปจากการกีฬา กระนั้น แฟร์เวเธอร์ก็หวนกลับมาร่วมยิงธนูเนื่องด้วยจิตสำนึกที่มีต่อชาติออสเตรเลีย การยิงธนูครั้งสำคัญของเขาประสบผลสำเร็จโดยได้รับเหรียญทองในโอลิมปิกฤดูร้อน 2000 จากประเภทบุคคลชาย และเขายังเป็นสมาชิกทีมชาติออสเตรเลียที่ซึ่งได้อันดับสิบสองจากการแข่งขันประเภททีม
ไซมอนเข้าร่วมแข่งขันโอลิมปิก 5 สมัย ซึ่งได้แก่โอลิมปิกฤดูร้อน 1988, 1992, 1996, 2000 และ 2004  นอกจากนี้ เขายังได้รางวัลเป็นจำนวนนับไม่ถ้วนในช่วง 20 ปีที่ผ่านมา ส่วนใน ค.ศ. 1997 แฟร์เวเธอร์ได้รับวุฒิปริญญาด้านการออกแบบเครื่องประดับจากมหาวิทยาลัยแห่งเซาท์ออสเตรเลีย และใน ค.ศ. 2002 แฟร์เวเธอร์ได้รับการแต่งตั้งจากสถาบันกีฬาออสเตรเลียให้เป็นเบสท์ออฟเดอะเบสท์
วันที่ 1 มีนาคม ค.ศ. 2009 การยิงธนูแห่งออสเตรเลียได้ประกาศการแต่งตั้งให้แฟร์เวเธอร์เป็นหัวหน้าผู้ฝึกสอนยิงธนูทีมชาติในประเทศออสเตรเลีย ด้านชีวิตส่วนตัว แฟร์เวเธอร์แต่งงานกับอดีตนักไตรกีฬาแชมป์โลกที่มีชื่อว่าแจ็คกี แฟร์เวเธอร์ (นามสกุลเดิม กัลลาเกอร์)
== อ้างอิง ==
== แหล่งข้อมูลอื่น ==
profile
นักยิงธนูชาวออสเตรเลีย
นักกีฬาโอลิมปิกทีมชาติออสเตรเลีย
ผู้เข้าแข่งขันโอลิมปิกฤดูร้อน 1996
ผู้เข้าแข่งขันโอลิมปิกฤดูร้อน 2000
นักยิงธนูในโอลิมปิกฤดูร้อน 2004
นักกีฬาเหรียญทองโอลิมปิก
บุคคลจากแอดิเลด
นักยิงธนูสถาบันกีฬาออสเตรเลีย
ผู้ฝึกสอนยิงธนู
มีการี

มีการี (mi kari, mee kari, "บะหมี่แกง"; 咖喱麵) เป็นอาหารที่มีลักษณะเฉพาะในมาเลเซีย ทำจากบะหมี่ไข่สีเหลืองหรือหมี่ฮุ้นที่ทำจากข้าว ในน้ำแกงเผ็ดใส่กะทิ ใส่เต้าหู้ กุ้ง ไก่ ปลาดุก เนื้อไก่ ไข่ต้ม ใบสะระแหน่ กินกับซัมบัล ทางภาคใต้ของมาเลเซียและสิงคโปร์จะเรียกเป็น "ละก์ซาการี" (laksa kari, "ละก์ซาแกง"; 咖喱喇沙) ถ้าใส่หอยแครง
== แหล่งข้อมูลอื่น ==
curry mee Kuala Lumpur 
A very good curry mee in Kuala Lumpur 
Curry Mee in Penang
อาหารมาเลเซีย
อาหารสิงคโปร์
ก๋วยเตี๋ยว
พระบรมวงศานุวงศ์แห่งสวีเดน

พระบรมวงศานุวงศ์แห่งสวีเดน ถือกำเนิดขึ้นในปี ค.ศ. 1818 ซึ่งพระบรมวงศานุวงศ์ดังกล่าวเป็นสมาชิกของราชวงศ์เบอร์นาดอตต์ ซึ่งมีความสัมพันธ์กับองค์พระมหากษัตริย์ บ้างก็ดำรงพระอิสริยยศ บ้างก็มาจากการสมรสเข้ามาเป็นสมาชิกของราชวงศ์ และบ้างก็ไม่มีพระอิสริยยศแต่เป็นพระประยูรญาติสนิท
ก่อนปี ค.ศ. 1818 พระบรมวงศานุวงศ์ของสวีเดนจะมาจากราชวงศ์ฮ็อลชไตน์-กอตทอร์ป ซึ่งเป็นสาขาของราชวงศ์โอลเดนบวร์ก ซึ่งปกครองสวีเดนช่วงปี ค.ศ. 1457 ถึงปี 1521 และจากปี ค.ศ. 1751 จนลุในปี 1818 ผู้อ้างสิทธิ์ในราชบัลลังก์คนสุดท้าย คือ เจ้าชายกุสตาฟแห่งวาซา
ส่วนพระบรมวงศานุวงศ์สายปัจจุบัน คือ ราชวงศ์เบอร์นาดอตต์ อันสืบเชื้อสายมาแต่กษัตริย์คาร์ลที่ 14 จอห์นแห่งสวีเดนและนอร์เวย์ กับเดซีเร คลารี ซึ่งมีบรรพบุรุษมาจากประเทศฝรั่งเศส
== รายพระนาม ==
สมาชกของพระราชวงศ์สวีเดน แบ่งเป็นสามกลุ่มคือ พระบรมวงศานุวงศ์ (Royal House) พระอนุวงศ์ และพระญาติวงศ์ (ซึ่งบางส่วนสูญเสียสถานะการเป็นเจ้า; Royal Family) ดังนี้
พระบรมวงศานุวงศ์
สมเด็จพระราชาธิบดีคาร์ลที่ 16 กุสตาฟ
สมเด็จพระราชินีซิลเวีย (พระบรมราชินีในรัชกาล)
* มกุฎราชกุมารีวิกตอเรีย, ดัชเชสแห่งเวสเตร์เยิตลันด์ และเจ้าชายดาเนียล ดยุกแห่งเวสเตร์เยิตลันด์ (มกุฎราชกุมารี และพระสวามี)
** เจ้าหญิงเอสแตล ดัชเชสแห่งเอิสเตร์เยิตลันด์ (พระธิดาในมกุฎราชกุมารี)
** เจ้าชายออสการ์ ดยุกแห่งสกอเน (พระโอรสในมกุฎราชกุมารี)
* เจ้าชายคาร์ล ฟิลิป ดยุกแห่งแวร์มลันด์ และเจ้าหญิงโซเฟีย ดัชเชสแห่งแวร์มลันด์ (พระราชโอรส และพระชายา)
* เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ (พระราชธิดา)
เจ้าหญิงบีร์กิตตา เจ้าหญิงแห่งโฮเอินท์ซ็อลเลิร์น (พระเชษฐภคินี)
พระอนุวงศ์และพระญาติวงศ์ในพระมหากษัตริย์
เจ้าชายอเล็กซันเดอร์ ดยุกแห่งเซอเดร์มันลันด์ (พระโอรสในดยุกแห่งแวร์มลันด์)
เจ้าชายกาเบรียล ดยุกแห่งดอลาร์นา (พระโอรสในดยุกแห่งแวร์มลันด์)
เจ้าชายยูเลียน ดยุกแห่งฮัลลันด์ (พระโอรสในดยุกแห่งแวร์มลันด์)
เจ้าหญิงเลโอนอร์ ดัชเชสแห่งกอตลันด์ (พระธิดาในดัชเชสแห่งเฮลซิงลันด์และเยสทริคลันด์)
เจ้าชายนีโคลัส ดยุกแห่งโอเงร์มันลันด์ (พระโอรสในดัชเชสแห่งเฮลซิงลันด์และเยสทริคลันด์)
เจ้าหญิงอาเดรียน ดัชเชสแห่งเบลคิงแง (พระธิดาในดัชเชสแห่งเฮลซิงลันด์และเยสทริคลันด์)
เจ้าหญิงมาร์กาเรธา นางอัมเบลอร์ (พระเชษฐภคินี)
เจ้าหญิงเดซีเร บารอนิสซิลฟ์เวอร์ชิล์ด (พระเชษฐภคินี)
เจ้าหญิงคริสตินา นางมักนูซัน (พระเชษฐภคินี)
มาริอันน์ เบอร์นาดอตต์ เคาน์เตสแห่งวิสบอรย์ (พระปิตุลานี; พระชายาในซิกวาร์ด เบอร์นาดอตต์ เคานต์แห่งวิสบอรย์)
== พงศาวลี ==
หมายเหตุ
พระบรมวงศานุวงศ์
* พระอนุวงศ์และพระญาติวงศ์
== ดูเพิ่ม ==
ลำดับการสืบราชบัลลังก์สวีเดน
== อ้างอิง ==
==แหล่งข้อมูลอื่น==
Swedish Royal Court